I 1663 var hun trolig i en engelsk koloni ved Surinam-elven på østkysten av daværende Venezuela. Senere ble området en del av den nederlandske kolonien Surinam, og hun kan allerede da ha vært spion. Tilbake i Europa giftet hun seg med en herr Behn, en «Dutch» (nederlandsk eller tysk) kjøpmann som trolig het Johan, men ellers er ukjent og forsvinner ut av nedtegnet historie etter få år. Noen forskere regner mannen som et påfunn av Behn for å få en mer respektabel status som enke.